चलती कार में धमाके के बाद लगी आग, चालक ने कूदकर बचाई जान
क्षेत्रके सिणेर गांव के पास गुरुवार को एक कार में अचानक आग लग गई। कार में आग लगती देख कार चालक ने बहादुरी दिखाते हुए कार से बाहर कूदकर अपनी जान बचाई। गनीमत रही की कार में आग लगने से कोई बड़ा हादसा नहीं हुआ।
कार में अचानक आग लगने से आस-पास से गुजर रहे लोगों में हड़कंप मच गया। कार में लगी अचानक आग को देखने के लिए रोड पर लोगों की भारी भीड़ जुट गई। प्रत्यक्षदर्शियों के अनुसार कार में आग लगने से पूर्व कार में धमाका भी हुआ था। आग लगने से कार पूरी तरह जलकर राख हो गई। गनीमत रही की कोई जनहानि नहीं हुई। मौके पर उप सरपंच तगसिंह सोलंकी, पटवारी इंद्रसिंह बालावत, पादरू पुलिस चौकी प्रभारी गंगाराम सहित ग्रामीण मौके पर पहुंचे।
एकघंटे से पंहुची दमकल : सिवानाक्षेत्र के सिणेर गांव के समीप सुबह करीब 10.15 बजे कार में अचानक लगी। ग्रामीणों की सूचना के करीब एक घंटे की देरी से मौके पर दमकल पहुंच पाई। इस घटना के संबंध में खबर लिखे जाने तक स्थानीय पुलिस थाने में कोई मामला दर्ज नहीं हुआ।
सिवाना. आग से पूरी तरह जलकर कार का ढांचा ही बचा।
hin_Deva hin_Deva hin_Deva hin_Deva hin_Deva